CELEX: 32012R0106
Language: et
Date: 2012-02-07 00:00:00
Title: Komisjoni rakendusmäärus (EL) nr 106/2012, 7. veebruar 2012 , teatavate kaupade klassifitseerimise kohta kombineeritud nomenklatuuris

9.2.2012   
            
            
               ET
            
            
               Euroopa Liidu Teataja
            
            
               L 36/23
            
         KOMISJONI RAKENDUSMÄÄRUS (EL) nr 106/2012,
   7. veebruar 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. veebruar 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Metallist kettakujuline seadis läbimõõduga ligikaudu 8 cm ja paksusega 2 cm (ümmargune seljatoe kalde regulaator).
                  Seadisel on ebatasane pind, mille keskel on auk telje jaoks; seadise koostisosad on järgmised:
                  
                              —
                           
                           
                              juhtplaat,
                           
                        
                              —
                           
                           
                              spiraalvedru,
                           
                        
                              —
                           
                           
                              liigendnukk (radiaalnukk),
                           
                        
                              —
                           
                           
                              liugnukk (aksiaalnukk),
                           
                        
                              —
                           
                           
                              kaks liugpõrkurit,
                           
                        
                              —
                           
                           
                              põrkratas ja
                           
                        
                              —
                           
                           
                              ümmargune plaat.
                           
                        Seadis on mootorsõiduki istme kalde reguleerimise mehhanismi osa.
                  Seadist kasutatakse istme seljatoe kaldenurga reguleerimiseks vastavalt juhi või reisija vajadustele, samuti aitab see istmele lisada tugevust.
                  
                      (1) Vt joonis.
               
               
                  9401 90 80
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9401, 9401 90 ja 9401 90 80 sõnastusega.
                  Arvestades seadise omadusi, nimelt täpset mehaanilist konstruktsiooni, millel on mitu eri osa, on seadis konkreetselt projekteeritud kui mootorsõiduki istme kalde reguleerimise mehhanismi oluline osa. Järelikult ei saa seadist klassifitseerida rubriiki 8302 kuuluvaks metallist kinnitusdetailiks, furnituuriks vms tooteks (vt ka HSi selgitavad märkused, rubriik 8302, esimene lõik).
                  Järelikult vaadeldakse seadist mootorsõiduki istme kalde reguleerimise mehhanismi osana.
                  Seega tuleb toode klassifitseerida mootorsõidukites kasutatavate istmete muuks osaks CN-koodi 9401 90 80 alla
               
            
         
      
         (1)  Joonis on üksnes illustratsiooniks.